Discworld Noir





Légy üdvözölve, kedves olvasó, a Sötét Korong rejtelmes Világában! 


Egy olyan világban, melyben állandó veszély és félelem az életed. 


Egy olyanban, ahol talán azon sem lepődnél meg, ha magával a HALÁLLAL találkoznál...(persze lehet, hogy nem is  nagyon akarsz  megismerkedni vele :-)  De nem érsz rá velem tréfálkozni, hiszen épp’ brutális GYILKOSOD elől menekülsz, aki fáradhatatlanul lohol utánad... ki tudja lehet, hogy reggelente Madonnával edz a New Yorki Central Parkban. Sajnos nem sokáig tart ez a nyugodt kis elmélkedés, mert ebben a pillanatban üldöződ mellkason döf  és te arccal a földre zuhansz, bele saját vértócsádba. No de annyi baj legyen - az életben adódhatnak apróbb balesetek - legalább megtudjuk ki voltál addig, amíg nem ébredtél fel...HALVA. 





Act  I.





Amint azt a sírfeliratom is mutatja a nevem Lewton, és magándetektívként keresem a kenyérre valót...(előfordulhat persze, hogy inkább a mostanra már tetemesre nőtt kocsmai számlára valót.)


Egy héttel ezelőtt, egy hideg, szektóberi napon kezdődött a történetem, mikoris egy ébenfekete hajú, dagadó keblű szépség nyitott be az irodámba, és közölte velem, hogy szüksége van a szolgálataimra - sajnos nem AZOKRA a szolgálataimra - és a szokásos ár kétszeresét fizeti nekem. Megbízómat egyébként Carlottának hívták. Egy Mundy nevű férfiút kellett felkutatnom itt, Ankh-Morporkban. Csak annyit tudtam meg, hogy az úr mostanáig Tsortban tartózkodott - ha minden igaz -, és a fekete szépasszony szeretője volt. Kiderült, hogy a férj évekkel ezelőtt elhalálozott, és ezért nem gyanakodott soha Mundy-ra. Carlotta azt javasolta, hogy először a kikötőben nézzek szét, hiszen Mundy nemrég érkezett a Milka nevű hajóval.





1. helyszín: The Wharf  ( Kikötő)





Miután megérkeztem a kikötőbe, megpillantottam a fedélzeten egy terjedelmes, hordóhasú figurát, Mr. Scoplett-et. Ő volt a Milka másodtisztje, akivel mindjárt beszédbe is elegyedtem. Mundy-val kapcsolatban elmondta, hogy előttem már egy törpe is érdeklődött utána, de nem tudta megmondani hogy kicsoda. Ezután kérdezősködtem a Milka utasai felől - mire Mr. Scoplett elkotyogta, hogy a legutóbbi útjuk során volt két furcsa utasuk is a hajón. Kiderült még az is, hogy  Jenkins Kapitány (a Milka kapitánya) épp’ most issza le magát a sárga földig a Café Ankh-ban, és a további kérdéseimmel hozzá kell fordulnom.





2. helyszín: Café Ankh


 


Megérkeztem a Café Ankh-ba, ahol a Korong legjobb (vámpír)zongoristája - Samael - szolgáltatja a hangulatos háttérzenét. Mikor mit sem sejtve benyitottam, odabent Samael pont azt a szomorú dalt játszotta, ami hőn szeretett kedvesemet  jutatta eszembe - így felszólítottam őt, hogy tüstént fejezze be. 


Megpillantottam Jenkins Kapitányt az egyik félreeső “sarokban”, úgyhogy gyorsan leültem az asztalához.  Beszélgetésünk során kiderült, hogy a  hajón szállított két furcsa utas közül az egyik férfi volt, a másik nő, ezenkívül Ecalponban vették  fel őket néhány héttel ezelőtt. A kapitány szerint valami határozottan idegen volt a férfiban, de nem tudta megmondani, hogy micsoda. Mundy-ról csak annyit tudtam meg, hogy Tsortnál szállt fel a Milkára, és a kapitány hallotta egyszer amint azt mondta, találkozója lesz valakivel Ankh-Morporkban. 


Miután elhagytam a kapitány asztalát, megpillantottam Nobbyt - korábbi munkahelyem; az Ankh-Morporkbeli rendőrség rendkívül ostoba tagját. Gondoltam a régi szép idők emlékére egy kicsit beszélgetek vele. Sajnos egyetlen használható információval sem lettem gazdagabb, de legalább kaptam egy ígéretet: amint visszatér az örsre, válaszol a kérdéseimre.





3. helyszín: A Café Ankhtól jobbra





Betértem a Café Ankh melletti kis mellékutcába, ahol egy gólem pakolt fel boroshordókat egy kocsira. Próbáltam valamiféle társalgást kezdeményezni, de be kellett látnom, hogy erre nem sok esélyem van, hiszen a Gólemek nem tudnak beszélni. De legalább a kocsin magányosan pihengető feszítővasat el tudtam emelni :-)





4. helyszín: Pseudopolis Yard ( Ankh-Morporki rendőrség)





Amikor meg akartam látogatni Nobbyt a kapitányságon, egy hatalmas - Malachite nevű - troll állta el az utamat. Követelte, hogy keressem meg elveszett barátnőjét, Thermát, akiről csak annyit tudott biztosan, hogy korábban az Octarine Parrotban énekelt. Többet nem akart, vagy nem tudott elárulni (tekintve, hogy nem volt kimondottan bőbeszédű). Ezután bementem az örsre, de Nobbytól semmi használhatót nem tudtam meg. 





5. helyszín:  The Wharf





Kíváncsiságom jobban vonzott a Kikötőhöz, mint Ankh-Morpork egyik lecsúszott kis csehójába az Octarine  Parrotba. Így ismét elsétáltam a  Milkához, amit most éppen senki sem töltött fel ládákkal (a rakodómunkás feltehetőleg most dob be egy fröccsöt a közeli kocsmában). Így a pajszerrel gyorsan felfeszítettem az egyik szimpatikusnak tűnő ládát, és belebújtam. Nemsokára a munkás visszatért, engem pedig beemelt a hajó rakterébe. Itt a mocsok és a szemét szinte már megszólalt annyi volt belőlük. Ahogy tettem néhány lépést előre, kicsit jobbra nézve megpillantottam egy cédulát a vízben úszkálni. Azonnal felkaptam és eltettem, hátha még később hasznát veszem. Ezután felmentem a fedélzetre és onnan be az egyik utas kabinba  - volt egy olyan gyanúm, hogy ez a kabin Mundyé volt. Az alsó ágyat átkutatva, találtam egy  kartondarabkát, amelyen mindössze egy szám árválkodott (egyaránt olvashattam 6-osnak vagy 9-esnek).





6. helyszín: Pseudopolis Yard  





Nobby elmondja, hogy a furcsa utasok közül a nő most a Café Ankhban van, úgyhogy gyorsan a nyakam közé kaptam a lábamat és már indultam is.





7. helyszín: Café Ankh





Amint beléptem éreztem, hogy valami nincs rendben, hiszen Samael megint AZT a dalt játszotta. Már épp’ nyitottam is a számat, hogy megmondjam a véleményemet, de ekkor hirtelen megpillantottam ŐT. Több ezer Volt feszültség futott át a testemen, és úgy éreztem rögtön rám szakad az ég... ott ült előttem Ilsa. Pont olyan fiatalon és karcsún, mint amikor megismertem. Még mindig gyönyörű volt, és én mégis szerettem volna megütni, hogy legalább elképzelni tudja milyen fájdalmat okozott nekem amikor elhagyott. Leültem az asztalához, és egy jó darabig nem tudtam, hogy mit is mondjak.


Kezdetnek rákérdeztem a cédulára, amit a Milka rakterében találtam. Legnagyobb meglepetésemre Ilsa ki tudta olvasni - a kis cetlin az állt, hogy “ Pier 5”. Meg is kérdeztem, hogy a “szöveg” milyen nyelven íródott és ő honnan tud ilyesmit. Kiderült, hogy a férfit akivel együtt jött, Two Conkersnek hívják és az  Agatean Empire-ből való, a szöveg az ő nyelvén íródott. Ilsa tőle tanult meg “Agatean-ul”. Tehát ők voltak a Milka különös utasai... 





8. helyszín:  Office (Az irodám)





Túl sok gondolat gyűlt össze a fejemben, ezért úgy éreztem, muszáj visszamennem egy kicsit az irodámba, hogy  nyugodtan végig gondoljam az eddig történteket.


Amint beléptem az ajtón,  feltűnt, hogy apró alak kotorászik buzgón a holmijaim között. Ez meglehetősen érzékenyen érintett, ezért megpróbáltam távozásra bírni. De Al Khalit nem olyan törpéből faragták, akit csak úgy ki lehetett dobni az ajtón, előtte még figyelmeztetett, hogy maradjak távol a Mundy ügytől... utána viszont könyörtelenül kihajítottam az utcára.





9. helyszín: Pier Five (raktár)





A raktár előtt vesztegelő őrszem meglehetősen cinikus megjegyzései arra késztettek, hogy csak a leglényegesebb dolgokra kérdezzek rá. Mikor leírtam neki Mundy külsejét, azonnal ráismert, és elmondta, hogy az említett férfiú megpróbált betörni a raktárba előző este, de ő elijesztette. Sajnos azt nem volt hajlandó elárulni, hogy milyen rakománya volt a Milkának.





10. helyszín: Pseudopolis Yard





A kapitányságon újabb információval gazdagodtam, miszerint “Mount” Malachite rablásban vett részt. Bűnrészesség vádjával sittre is vágták, de megszökött. Ezen információk hatására már komolyan érdekelni kezdett a Therma-ügy, így következő utam az Octarine Parrotba vezetett.





helyszín: Octarine Parrot





Az Octarine Parrot pontosan az volt, aminek látszott: züllött és mocskos kocsma, tele bizalomgerjesztő figurákkal. Még az egészen hangulatosnak mondható zene sem tudta elterelni a figyelmemet a patkányokról, amik az apróbb résekben húzódtak. Ebben a pillanatban, a bájosnak cseppet sem nevezhető énekesnő kivágja a magas C-t majd hirtelen köhögés roham szakítja félbe műsorszámát... A bárpultnál mindjárt ott volt a félelf csapos akiből csak úgy áradt a szívélyesség. Nem is próbálkoztam vele sokáig, inkább a troll énekesnőt (Sapphire-t) faggattam Therma-ról és Malachite-ról. Megtudtam, hogy Therma már meghalt. Állítólag táncpróba közben kirúgta a háza legfőbb tartóoszlopát, és a ház ráomlott. (Azóta nem gyakorol Sapphire a fellépések előtt :-)) A hölgyike még annyit elárult, hogy Thermát  Madame Lodestone néven temették el valahol. Amikor Malachite-ról kérdeztem, elmondta, hogy a nagydarab troll  most épp’ Rhodan szobrászműhelyében dolgozik. 





helyszín: Pseudopolis Yard 





Ismét az örs felé vettem az irányt, ahol Nobby újabb érdekes információkkal egészítette ki a Therma-ügyet: elfecsegte, hogy Madame Lodestone-t a Selachii család kriptájában bocsátották örök nyugalomra…





helyszín: Selachii Mausoleum





A kriptában be kellett látnom: évekig is eltarthat, amíg megtalálom Madame Lodestone sírját, tekintve, hogy nem vagyok jártas a címer-, illetve származástanban. Más megoldás kellett!





14. helyszín: Office (Az irodám) 





Visszatérve az irodámba, egy meghívót pillantottam meg az ajtó mellett (a földön heverve). Carlottát érdekelte az ügy menete, ezért egy kis teadélutánra invitált meg az Uberwald kastélyba. Úgy döntöttem, elfogadom...





15. helyszín:  Von Uberwald  Mansion (Uberwald kastély)





A Von Uberwald család egyike volt Ankh-Morpork legősibb, leggazdagabb és “legvéresebb” nemesi famíliáinak. Éppenséggel nem töltött el örömmel, hogy Carlotta is az Uberwald család tagja. Persze így már érthető volt, hogy miért ajánlott akkora összeget (az viszont nem, hogy EDDIG miért nem fizetett).


Ekkor kénytelen voltam megszakítani ezt a kis “belső - monológot”, mert kinyílt az ajtó és az inas gyorsan betessékelt. Miután megmutattam a komornyiknak a Carlotta-féle meghívót, elment, hogy bejelentse érkezésemet. Miközben Carlottára vártam, úgy döntöttem, hogy egy kicsit körülnézek. A bejárati ajtó felett érdekes festményre lettem figyelmes. Közelebbről vizsgálgatva a képen látható hölgyet, megdöbbentem mennyire hasonlít Carlottára. Mire befejeztem a portré csodálatát, megbízóm már a hátam mögött állt. Elmeséltem neki, hogy ez idáig még nem sok mindent tudtam meg Mundy-ról, de keményen dolgozom, hogy minél előbb kézre kerítsem. Ugyanakkor megkértem segítsen megtalálnom Madame Lodestone (“Mágnes Asszony”) sírját a Selachii család kriptájában. Beleegyezett, mindössze át kellet még öltöznie.


Mialatt várakoztam, a komornyik tudatta velem, hogy a ház ura (a gróf) kíván velem pár szót váltani.





16. helyszín:  The Conservatory (a gróf speciálisan berendezett lakosztálya)





Mindössze annyit tudtam meg, hogy a gróf nagyon beteg, s még annál is magányosabb (és nem szívleli az ostoba kérdéseket). Tekintve, hogy nem nagyon bíztam Carlottában az öreg urat is megkérdeztem, nem vezetne-e körbe a Selachii család kriptájában. Rossz egészségi állapotára hivatkozva természetesen visszautasított, de bevallotta, hogy a mauzóleum kellemes emlékeket ébreszt benne: fiatal legényként gyakran randevúzott élőhalottakkal és vámpírokkal a kriptában.....hmmm, hiába ízlések és pofonok  >:-)


A beszélgetés végeztével visszatértem az előszobába, ahol Carlotta szűk (alakot jól kihozó) úti ruhában várt engem. Indulhattunk is a mauzóleumba! Már éppen kiléptem az ajtón, amikor eszembe jutott, hogy a komornyik esetleg tudhat érdekes pletykákat. Mikor a grófról kérdezősködtem, a komornyik elárulta, hogy a ház ura még rosszabbul van mióta a legjobb barátja pár nappal ezelőtt eltűnt... erre érdemes lesz visszatérni!


 


helyszín:  The Selachii Mausoleum





Carlotta segítségével hamar megtaláltam az énekesnő kőszarkofágját. Megpróbáltam leemelni a tetejét, de be kellett látnom: ehhez én túl gyenge vagyok. Gondoltam, talán Malachite tudna segíteni. Előtte viszont, vissza kellet mennem az Uberwald kastélyba...





Uberwald Mansion (Uberwald kastély)





A gróf elmesélte, hogy eltűnt barátja egyben a család sofőrje is volt. Reginnek hívták és a róla készült iconograph-ról kiderült, hogy törpe. Három nappal ezelőtt látták utoljára (amikor a Milka kikötött Ankh-Morporkban). Az öreg úr megkért engem, hogy keressem meg Regint.





19.helyszín:  Rhodan’s  workshop





Közöltem a rossz hírt Malachite-tal, és megmutattam neki hol nyugszik halott kedvese.





20. helyszín:  The Selachii Mausoleum





Malachite egyetlen könnyed mozdulattal eltávolította a szarkofág tetejét, mintha csak egy aprócska konzerv-doboz volna. A sírban viszont NEM Therma holtteste nyugodott...ezek szerint Sapphire hazudott nekem? 


Mivel nem sikerült Thermát megtalálni, a bivalyerős troll további kutatásra ösztönzött. Cserébe - apró szívességként - elkértem tőle a csáklyáját.


Már csak a hulla átkutatása maradt hátra...  Mindössze egy dolgot találtam, de az legalább értékes volt: egy GYÉMÁNT fogat. Úgy döntöttem; megtartom (habár a Selachii klán biztos nem fog örülni neki :)).





21. helyszín:  Pier  Five  (raktár épület) 





Az épület hátuljához érve megfigyeltem, hogy a tetőablak (skylight) kiválóan alkalmas a raktárba való bejutásra. A csáklya segítségével felmásztam a falon, majd a pajszerrel (crowbar) felfeszítettem a tetőablakot. Ezután már csak be kellett másznom. Odabent teljes sötétség uralkodott, csak a kívülről beszűrődő fények javítottak valamicskét a     “látási - viszonyokon”. Amint egy kicsit megfordultam és letekintettem a földre (jobbra tőlem) apró gyufás skatulyát pillantottam meg. Gyorsan felemeltem a földről, és a zsebembe csúsztattam. Valahogy megéreztem, hogy ez nem egy “közönséges” gyufásdoboz.


A raktár előtt alaposabban meg vizsgáltam “zsebeim” tartalmát, és kiderült, hogy a kis kartondarab (rajta egy számmal) tökéletesen illeszkedett a gyufás dobozhoz. A kettőn EGGYÜT egy cím volt olvasható: 9 Whalebone lane. Ez a cím egészen véletlenül megegyezett az  Octarine Parrotéval...





22. helyszín:  Octarine Parrot 





Az  Octarine Parrotban mindjárt ki is faggattam a félelf csapost a gyufás doboz és Mundy közti összefüggésről. Először rákérdeztem a (gyufás doboz hátuljára írt) címre, majd Mundyra, és végül emlékeztettem a hazug ember és a sánta kutya esetére...:)  Ez hatott! Kiderült, hogy Mundy az emeleti szobák egyikében van.





23. helyszín: Mundy szobája 





Benyitottam Mundy szobájába és már éppen szólni akartam volna hozzá...


Ám ekkor...


Leütöttek...





Act II.





1. helyszín:





Mundy szobája az Octarine Parrotban


Iszonyatos fájdalomra ébredtem ami szinte hasogatta a fejemet, úgy éreztem menten szétreped. De még saját gyötrelmemnél is elviselhetetlenebb látványt nyújtott Mundy: mindkét szeme ki volt nyomva, a teste vérben fürdött, lábai élettelenül és összekötözve nyugodtak. Persze az  Őrség már végzett a halottszemlével, és én voltam az első számú gyanúsítottjuk. Mivel csak közvetett bizonyítékokkal rendelkeztek, kénytelenek voltak ideiglenesen szabadlábra helyezni. Annyit még sikerült kihúznom Nobbyból, hogy egy külföldi orgyilkos szedi áldozatait Ankh-Morporkban. Az eddigi gyilkosságokban az volt a közös, hogy mindegyik rituális gyilkosság volt. A könyört nem ismerő halálosztó még a Kormányzó (Patrician) egyik tisztviselőjét sem kímélte. 


A kihallgatás végeztével az Őrség elvonult, így én egyedül maradtam. Itt volt az ideje, hogy alaposan körülnézzek!


Megvizsgáltam a tetemet és a vérrel írt üzenetet a falon, de ezekből nem sokat tudtam meg. Hátra volt még a mennyezetről lelógó kötéldarabka megtekintése. Érdekes; Mundy lábait is ugyanezzel a kötéllel kötözték össze... hoppá, ezek szerint Mundy-t fejjel lefelé fellógatták volna? Ez annyit tesz, hogy az üzenetet is fejjel lefelé írta, vagyis az „Azile” szó másik jelentése: 3712V (a játék szerint erre csak később fogok rádöbbeni !) Ha viszont Mundy-t fejjel lefelé lógatva ölték meg, hogy heverhet a földön? Minden jel arra utal, hogy valaki elvágta a lábánál a kötelet, és a hullát a földre fektette. Valószínűleg az a „valaki” keresett nála valamit...  Gyanúm a félelf csaposra terelődött.





Az  Octarine Parrot bárpultja 


Mankin eleinte mindent tagadott, de aztán rákérdeztem: miért hever Mundy hullája a földön ha egyszer fellógatták a lábánál fogva? Erre persze teljesen elsápadt, gyorsan bevallotta, hogy ő „vágta le” Mundy-t, (csakhogy tisztázódjon a helyzete) de többet nem mondott. Ekkor viszont rákérdeztem, hogy vajon nem kutatta-e át Mundy csizmáit merő véletlenségből? Szerencsétlen félelf már így is kész idegroncs volt, kitartó érveléseim hatására aztán végleg megtört. Átadott nekem egy különös érmét amit Mundy csizmájában talált.





Sapphire öltözője (a hirdetőtáblától jobbra) 


Amikor betoppantam, Sapphire éppen egy nagy halom pénzt ölelgetett. Meglehetősen szokatlan - gondoltam - habár tudom, milyen furcsa hatással van bizonyos kreatúrákraJ a pénz birtoklása. A hölgy persze rossz néven vette, hogy kopogtatás nélkül tértem be hozzá, de ezzel nem sokat törődtem. Ha már így rajtakaptam zseton tologatás közben, mindjárt rá is kérdeztem, honnan szerezte azt a csinos kis összeget. Elmondása szerint - a pénzt - egy Saturnalia nevű kaszinóban nyerte. (Természetesen egy szavát sem hittem, de ettől függetlenül elhatároztam, hogy körülnézek a fent említett játékbarlangban.) 





Az  Octarine Parrot bárpultja 


Mankintől megtudtam: ha Sapphire nagyobb összeget nyert volna, már az egész város tudna róla. A félelf még azt is elfecsegte, hogy Sapphire-nek (nem sokkal ezelőtt) titkos találkája volt valakivel. Lehet, hogy a pénz is a találkáról származik.





2.  helyszín:





Saturnalia Casino 


A játékbarlangba lépve régi ismerősökbe botlottam: Ilsa és barátja, Two Conkers, megbeszélt randevúra jöttek. Egy bizonyos Remora Selachiit kerestek. Csakhogy Remora bérgyilkos volt, és hamarosan meg is érkezett, hogy végezzen velük. Az utolsó pillanatban persze közbeléptem, így Ilsáéknak sikerült kereket oldaniuk. Legnagyobb meglepetésemre a következő percben megjelent Carlotta, és egyáltalán nem tetszett neki, hogy ismerek rajta kívül más nőt is. Ezzel nem sokat törődtem, de szívesen elmeséltem neki, hogy milyen bestiális módon kellet elhunynia szegény, megboldogult Mundy-nak :). Ha már úgyis egymásba botlottunk, megkérdeztem, hogy van-e alibije a gyilkosság időpontjára. Állítása szerint, akkor éppen a „Kis Istenek Templomában” imádkozott (ismerve Carlottát ez elég hihetetlennek tűnt).


Egy dologban viszont biztos voltam: abban a Templomban én is körülnézek!





Caroc Deck (a bejárattól jobbra lévő játékasztal)


Megismerkedtem egy Whirl nevű krupiéval. (Emlékezet-kihagyását, egy kisebb pénzösszeggel orvosoltam.) Kiderült, hogy Sapphire valóban gyakori vendég a Saturnaliában, de az örök vesztesek közé tartozik, úgyhogy ott biztosan nem nyerhette a pénzt. Szóba jött még Regin, aki mindig időben szállt ki a játékból, így sohasem veszített.


Összebarátkoztam a mellettem álldigáló, fancsali képű fickóval is, akit Warbnak hívtak és varázslóként ténykedett a Láthatatlan Egyetemen. Elmesélte milyen balszerencsés, és hogy az élete egy fabatkát sem ér. (Mellesleg említést tett arról is, hogy mágikus biztonsági rendszerek szakértőjeként keresi a kenyérre valót.)





3. helyszín: Octarine Parrot (Sapphire öltözője)


Szembesítettem a Troll hölgyikét az igazsággal: nem nyerhette a pénzt a kaszinóban, hisz’ mindenki tudja, hogy örökké csak veszített. Hosszú ideig tagadott, de végül bevallotta, hogy Thermával találkozott, és tőle kapta a pénzt. Rávettem, hogy szervezzen meg nekem egy találkozót Thermával. Ezután magára hagytam.





4. helyszín: The Wharf  (Kikötő)


Ismét összehozott a sors Mr. Scoplett-tel, amikor Regin felől érdeklődtem. A másodtiszt szerencsére emlékezett a törpe kocsisra, ezért elmondta, hogy aznap éjjel Regin nyaktörő iramban robogott a város szíve felé. Kiderült még az is, hogy Al Khali volt az, aki Mundy felől érdeklődött a Milka kikötésekor.





5. helyszín: Pseudopolis Yard


Az ámokfutóra még Nobby is emlékezett: kis híján elgázolta az egyik járőrét a Maudlin híd közelében.





6. helyszín: The Maudlin Bridge


A hídon csak keréknyomokat, az átszakított korláton pedig vörös textil-darabkát találtam. Biztos voltam benne, hogy a folyó mélyén lapul valami... Már csak egy jó hosszú kötél kellene a csáklyámhoz, hogy kihúzhassam azt a dolgot az Ankh-ból. 





7. helyszín: The Wharf  (Kikötő)


A kikötőben talált kötelet ráerősítettem a csáklyámra, és már indultam is vissza a Maudlin hídra.





8. helyszín: The Maudlin Bridge 


A csáklyám segítségével megpróbáltam a nagy, nehéz tárgyat kiemelni a vízből, de túl gyengének bizonyultam. Szükségem volt Malachite erejére...





9. helyszín: Rhodan’s Workshop 


 Malachite-ot meggyőzöm: tartozik annyival, hogy segít nekem kihúzni azt a nehéz tárgyat a folyó mélyéből.       





10. helyszín: The Maudlin Bridge


A hatalmas Troll nekifeszült az emberpróbáló feladatnak, és mintha csak egy aprócska játékautó lenne, kikapta a vízből a gróf kocsiját - rajta Regin hullájával. A batár belsejében egy ezüstszínű dobozkát találtam, amit Malachite azon melegében ki is tépett a kezemből. Csak annyit árult el, hogy a dobozka bizonyság arra, hogy Therma még mindig él (mondjuk ezt eddig is tudtam).


Miután megint egy árva szó nélkül távozott, nem nagyon tudtam hányadán állok a Therma üggyel. De legalább átvizsgálhattam Regin holttestét. Az első dolog ami azonnal szembeötlött az Regin „haja” volt. Összehasonlítottam a gróftól kapott ikonográffal ahol MÉG kopasz volt...ekkor döbbentem rá, hogy Regin feje búbján paróka ékeskedik. Közelebbről megvizsgálva a parókát találtam egy picinyke kulcsot az aljához erősítve. Vajon mit nyithat?





11. helyszín: Office ( Iroda)


Visszatértem az irodámba, hogy megnézzem hagyott-e nekem valaki üzenetet. Csak Al Khalit találtam ott, egy mosolygós fejszécske társaságában. A fejsze ugyan nem köszönt, de az éle annál beszédesebb volt. Úgy gondoltam; jobb lesz ha nem akadékoskodom a Törpével és teszem amit mond. Egy bizonyos Jasper Horst nevű Troll kívánt velem - egy pár linzer és gőzölgő tea kíséretében - elbeszélgetni.





12. helyszín: Horst’s Quarters


Horst üzletet ajánl nekem: életben hagy, ha átadom neki az arany kardot. Ugyan a kardról eddig még nem is hallottam, de megígérem neki, hogy fontolóra veszem az ajánlatát.





13. helyszín: Saturnalia Casino


Carlottának elmesélem, hogy Horst rá akar venni, hogy adjam el NEKI az arany kardot. Mint kiderült gyönyörű megbízómnak is égető szüksége van rá. Végül is módosítottuk megállapodásunkat, amelyet egy szállítólevéllel és egy hosszú, forró csókkal pecsételtünk meg. Úgy éreztem, soha többé nem leszek ugyanaz az ember...





14. helyszín: Von Uberwald Mansion 


Megviszem Regin halálhírét az idős grófnak. Ezzel sikerült végleg a halál ölelő karjaiba taszítanom az idős, magányos öregembert.





15. helyszín: Pier Five (raktár épület)


Az őr kikereste a szállítólevél segítségével, hogy hova szállítottak legutoljára. A nyomok ezúttal nem a széna térre, hanem kedvenc báromhoz (a Café Ankh-hoz) vezettek...





16. helyszín: Café Ankh 


Öreg barátom Samael éppen szokásos pihenőjét tartotta, így szívesen tereferélt velem. Mikor megemlítettem neki, hogy egy kicsit bekukkantanék a borospincébe, rendelkezésemre bocsátotta a kulcsot.





A Café Ankh borospincéje


Itt újabb meglepetésekben lesz részem: itt találom Ilsát és Two Conkers-t. Szegény fiú megsérült, és most Ilsa ápolására szorul. Ilsa bevallja, hogy Two Conkers-zel már régóta házasok, már akkor azok voltak amikor engem megismert. Hát igen, „kétszer nem lehet ugyanabba a folyóba lépni” - és én még titokban abban reménykedtem, talán újra lehetne valami kettőnk között :) 


Mindketten a bérgyilkos miatt lapultak meg a pincében, de szükségük volt egy ennél biztonságosabb búvóhelyre.


Kiderült, hogy Ilsa ládái (Varberg crates) a Régészek Céhében vannak. Mivel be kellett jutnom a Céhbe, Ilsa ajánl egy (mindkettőnk számára hasznos) üzletet. Megígéri, hogy bejuttat a Régészek Céhébe, amennyiben találok a férjének egy olyan helyet, ahol senki sem keresné. (Még annyit megtudok tőlük, hogy Mundy érméje Tsortából való.)





17. helyszín:  Saturnalia Casino 


A krupiétől megtudom, hogy a kis kulcs amit Regin parókájában találtam, a kaszinó egyik széfjét nyitja. Amint betérek az egyik félreeső helyiségbe, megtalálom a páncélfiókokat. A kulcs a 39-es számú széfet nyitotta. Legnagyobb döbbenetemre, a fiókban egy ÜRES borítékot, és egy karkötőt találtam. 





18. helyszín:  Von Uberwald Mansion


A gróftól megtudom, hogy a karkötő szerencsét hozó amulett.





19. helyszín: Office (Iroda)


Az ajtóm előtt üzenet várt Sapphire-től. Megszervezte a találkozót Thermával, amelyen azonnal ott kell lennem. Úgy döntöttem Malachite-ot is magammal viszem, hátha valami csapdáról van szó (a Troll legalább elég erős, hogy megvédjen). 





20. helyszín: Rhodan’s Workshop


Malachite természetesen örömmel elkísért a különös randevúra.





21. helyszín:  The Rooftops above Salis and Phedre 


Már elég régóta szobroztunk Malachite-tal, ezért gyanakodni kezdtem. Már éppen megfordultam volna, amikor egy jól irányzott ütést mértek a fejemre, és elveszítettem az eszméletemet.





22. helyszín:  Pseudopolis Yard


Malachite-ot megölik, és a változatosság kedvéért (megint) engem vádolnak a gyilkossággal. Hosszú, és keserves kihallgatás következik mely során bebizonyosodik „bűnösségem”...





23. helyszín:  Holding Cell


Börtön cellám semmiben sem különbözött a többi cellától: nyirkos volt, sötét és büdös. De legalább akadt egy kis társaságom, egy termetes patkány személyében. A rágcsáló fel-alá sztrádázott a cella kövezetén, mígnem hirtelen befutott a szemközti fal egyik apró résébe. Alaposabban megvizsgálva az „apró rést” rájöttem, hogy az egyik nagyobb kő mozog. A követ elmozdítottam, és kimásztam a nyíláson...








24. helyszín:  Leonard of Quirm cellája


A szomszédos cellában egy ismert Ankh-Morporki személyiség lakott: Lonard of  Quirm a híres tudós. Az  Uralkodó záratta be ide, hogy ne veszélyeztesse mások testi-épségét. Azonnal rájöttem, hogy ez lesz a megfelelő rejtekhely Two Conkers számára. Ráadásul feltűnt, hogy van egy jókora nyílás a falon. (Valaki már biztosan megszökött innen.) Hirtelen zajt hallottam a cellámból, ezért gyorsan visszavonultam.





25. helyszín: Holding Cell


Csak Nobby jött, hogy közölje: egy Gargoyle (Vízköpő) látta a gyilkosságot, az ő vallomása alapján többek között  tisztázódott az én helyzetem is, így kiengednek.





26. helyszín: Pseudopolis Yard


Az  Őrsön visszakapom a (személyes) holmiiamat.





27. helyszín: The Rooftops above Salis and Phedre  


Megpróbálok újabb információkat megtudni a Vízköpőtől. Sajnos csak arra emlékezett, hogy a gyilkosság éjszakáján egy szörnyszerű lény végzett a Trollal.





28. helyszín: The Patrician’s Palace


A csáklyám segítségével felmászok a falon, és ismét körülnézek a Tudós kuckójában. Miután végeztem a szemlélődéssel, újfent magára hagyom Leonardot. A Palota előtt - immáron teljes biztonsággal - megállapítom, hogy tényleg ez a legalkalmasabb búvóhely Two Conkers számára.





29. helyszín:  A Café Ankh borospincéje


Közlöm az örömhírt Ilsával, és gyorsan el is rejtjük Two Conkerst a Tudós „műtermében”.





30. helyszín:  A Régészek Céhe


Ilsa állta a szavát, és bejutatott engem a Céhbe. Igaz csak az előszobáig engedtek, de kezdetnek ez is elég volt. 


Megismerkedem a csinos kalandornővel, Laredo Cronkkal. Kiderül, hogy Jasper Horst közös jó barátunk J


Laredonak már számos bosszúságot okozott azzal, hogy mindig pont arra a kincsre vadászott mint ő. Beugrik, hogy ha sikerülne kettejüket összehozni, alaposabban is körülnézhetnék a Céhben.





31. helyszín: Horst’s  Quarters


A kalandornő neve hallatára, Horst megkér: szervezzek meg egy találkozót kettejük számára.





32. helyszín: A Régészek Céhe


Továbbítom a Troll keresztapa kívánságát Laredonak. Természetesen ő is látni akarja hőn szeretett cimboráját, úgyhogy egy percet sem késlekedik. Mikor végre eltűnik a láthatárról, nekilátok átkutatni a szobát. A (jobb oldali) könyvespolcon van egy BIZONYOS könyv, amelyet ha elfordítok, egy titkos ajtó nyílik meg a tűzhely mögött. 


Odaérve tapasztalom, hogy a „Vault 51” feliratú ajtó mágikus biztonsági rendszerrel van lezárva, úgyhogy nem jutok be egykönnyen az biztos. Ekkor eszembe jutott Warb, a depressziós varázsló, aki saját bevallása szerint az ilyen biztonsági berendezések szakértője.





33. helyszín: Saturnalia Casino


Warbnak felkínálom a szerencsét hozó karkötőt, cserébe ő elmondja, hogyan lehet hatástalanítani a mágikus biztonsági rendszert.





34. helyszín: A Régészek Céhe


Ismét bejutok a titkos „kamrába”, és ott a varázsló utasításai szerint hatástalanítom a berendezést.





Vault 51


Bejutottam egy hatalmas terembe ami telis-tele volt ládákkal. El sem bírtam képzelni, hogy itt bármit is meg lehet találni. Kezdetnek megpróbáltam valami összefüggést találni Mundy és „Azile” között. Rá is akadtam egy üvegvitrinre ahol megtekinthettem azokat az eszközöket, amelyekkel „Azile” egy igencsak furcsa temetési szertartásnak vetette alá áldozatait: FEJJEL LEFELÉ temette el őket a sivatag közepén. Ekkor értettem meg, hogy Mundy üzenete kettős üzenet volt: AZILE és 3712V(mivel az üzenetet fejjel lefelé írta). Ezzel a sorszámmal már könnyedén megtaláltam azt, amit már oly’ régóta kerestem. Egy hatalmas antik vázának tűnő urnát, amely feltehetőleg az arany kardot rejtette magában. Madame Lodestone gyémántfogával felnyitottam az urnát, és benne megleltem a hőn áhított arany kardot...hirtelen iszonytató félelem fogott el, úgy éreztem valami borzalmas dolog van készülőben. Menekülnöm...menekülnöm kell. Uramisten, hisz’ már a saját lépéseimet sem hallom...mintha halott lennék....EL INNEN, EL INNEN...végre itt a kijárat...gyorsan, az irodámba.  TOVÁBB, TOVÁBB...Jézusom a forró lehelete már a tarkómat súrolja. Szűzanyám a kard...elejtettem a kardot! Hamar, talán ezen a kis nyíláson még beférek itt lent...sikerült...most pedig futás, nyílt terepre értem, itt gyorsabb vagyok. Eltűnt?! Uramatyám ELTŰNT! Huhhhh, megmenekültem! Nem ért utol! Nem haltam meg! AAAAAAARGH (úgy látszik mégis :-((





35. helyszín: A Temető


Puritán temetésem volt, nélkülözve mindenfajta cifraságot és „világi hívságot”. De egy dolog igencsak tetszett benne: ÉLETBEN MARADTAM, ha nem is abban a formámban amiben a temetés előtt voltam. Beléptem       Ankh-Morpork népes VÉRFARKAS táborába. 





Act  III.





1.  helyszín: Temető (Cemetery)


Vérfarkasként új és izgalmas dolgokat kellett elsajátítanom. Hallásom és szaglásom ugrásszerű fejlődésen ment keresztül, így meg kellett tanulnom együtt élni velük. A mellettem álló kutyától ( Gaspode-tól ) azt is megtudtam, hogy bármikor átváltozhatok vérfarkassá. Kezdetnek mindjárt bele is kóstoltam a sírom körül terjengő szagokba. 


Az egyes szagokat különböző színeknek láttam, az Ankh folyó szaga például zöld volt. Feltűnt egy erőteljes lila szín is, melyről megállapítottam, hogy csakis a gyilkosomé lehet. Megpróbáltam követni ezt a hátborzongató „illatot”, de a Saturnalia Casino előtt nyomát vesztettem (itt öltek meg). Megpillantottam viszont egy kis moszat darabkát a kréta körvonal előtt. Gyorsan felszedtem és visszatértem a Temetőbe. Sírgödrömtől jobbra egy levélre lettem figyelmes. Legnagyobb ámulatomra a levélkét Ilsa írta, amikor elhagyott, de mostanáig nem volt bátorsága átadni.  


2.  helyszín: Von Uberwald Mansion (Uberwald Kastély)


Úgy döntöttem meglátogatom a betegeskedő grófot. Midőn beléptem a télikertbe, a borzalmak legborzalmabbikja tárult testi szemeim elé: ott állt a HALÁL. Térdeim megtrottyadtak, szemeim kigúvadtak eme szörnyűséges lénynek iszonytató látványától (és gyorsan hívattam egy gyóntató papot, hogy tegye fel az utolsó kenetet, mielőtt végleg eltávoznék az élők sorából). Miután kábulatomból felocsúdtam, érdeklődtem a gróf hogyléte felől: sajnos nem kaptam értelmes választ. Félve megemlítettem a moszatot amelyet a kaszinó előtt találtam. Kitartó érdeklődésem hatására a gróf engedélyezte, hogy körülnézzek a családi könyvtárban (Libraris Apocrypha). 


     helyszín:  Libraris Apocrypha (Könyvtár)


A könyvtár hatalmas volta miatt az Uberwald família gondoskodott katalógusról is, melyben könnyű szerrel utánanézhettem egy növényekről szóló könyvnek. A keresett műből kiderült, hogy ez a moszat fajta egy ősrégi  csatornarendszerben burjánzik itt, Ankh-Morporkban. (A csatornarendszert évekkel ezelőtt építették a város alatt.)


Utánanéztem még a csatornahálózatnak is, majd indultam az újabb felfedezőútra.


3.  helyszín:  The Sewers (A csatornarendszer)


A csatornába érve először balra fordultam, és a következő „helyiségben” ismét farkassá változtam. Itt újra feltűnt gyilkosom szaga (Magenta scent) melyet nem haboztam követni. Egy barlanghoz érve azonban elveszítettem a fonalat, és hiába szaglásztam nem bukkantam megint a nyomára. Így hát betértem a barlangba...


A helyiség telis-tele volt szeméttel és mindenféle mocsokkal. Amint turkálni kezdtem a hulladékban, egy medálra lettem figyelmes. Gyorsan felemeltem és vizsgálgatni kezdtem: egy skarabeus formájú „bogár” terpeszkedett rajta. Vajon hogy kerülhetett ide?  Mi vihetett rá bárkit is, hogy egy ilyen értéket szemétbe dobjon?


Hirtelen finom neszezést hallottam a hátam mögött, ezért gyorsan megfordultam...előttem állt a Patkányok Halála. Aprócska csontváz mancsában formás kis kaszát tartott, patkány testén fekete köpenykét viselt. Inkább volt mókás mint ijesztő - de azért én eléggé meglepődtem, mivel eddig még nem találkoztam csontváz patkánnyal J


4.  helyszín:  The Patrician’s Palace      


A palota mögé érve megint alakot váltottam, és szippantottam egyet az ott található szagokból. Hóhérom szaga most sem kerülhette el a figyelmemet, sőt páratlan logikával azt is kikövetkeztettem, hogy az egyik boroshordóba bújva jutott be a kastélyba. (Lehet, hogy nekem is hasonló módszerhez kellene folyamodnom !) 


Ha már úgyis az Uralkodó otthona körül szimatoltam, egyúttal betértem Leonardhoz és Two Conkers-höz is.  Ilsa férje és a tudós éppen nagy munkában leledztek, így rövidre fogtam mondanivalómat. Rákérdeztem a szemétben talált ékszerre, mire Two Conkers elárulta, hogy a medál egy rég elfeledett szekta jelképe. Leonard még  hozzátette, hogy a medálon látható alakzatot, Anu-Anu Al Khaliban lévő templomában látta. Ezután megköszöntem segítségüket és tovább haladtam.


5.  helyszín:  Office (Iroda)


Az irodámba lépve rajtakaptam Nobbyt amint éppen az íróasztalomat készült kirámolni. Amint meglátott egyből átértékelte a helyzetet: úgy döntött, nem él határtalan vendégszeretetemmel, inkább távozik J


6.  helyszín:  Octarine Parrot  


Kenyeres pajtásom, Mankin már alig várta, hogy (visszatérvén a halálból) hozzá is bekukkantsak. Nem akartam csalódást okozni, ezért egy pohár whisky mellett kedélyesen eldiskurálgattam vele. Társalgás közben újabb részleteket tudhattam meg a (legutóbbi) gyilkosságokról. Miután alaposan kimerítettük az imént említett témát, betértem Sapphire öltözőjébe...


A Troll leányzó persze nem volt ott, de legalább kiszimatoltam melyik a legerősebb parfümje, és azt magamhoz vettem. Ezután megtekintettem a hirdetőtáblán található érdekes felhívást: takarítókat keresnek a Láthatatlan Egyetem új szárnyába. Mivel ott is nyélbe ütöttek egy gyilkosságot, úgy határoztam, odalátogatok.


7.  helyszín:   New Hall (Új Szárny)   


Az ajtónál a házvezetőnő fogadott és barátságosan érdeklődött afelől, hogy mi járatban vagyok. Bevallottam, hogy olyan erővel tört rám a munkavágy, hogy egyből ide siettem csakhogy ágyazhassak és takaríthassak. Ennek módfelett megörült, így azonnal szerződtetett.


Amint elpárolgott a vén csoroszlya, alakot váltottam. Farkas szemmel nézve a tábla roppant izgalmas látványt nyújtott. Ezután végignéztem a varázstanoncok személyes holmiit (már amennyire a különböző lakatok, zárak lehetővé tették). A bal szélső szekrény nyithatóbb volt mint a többi, a belsejében pedig könyvek tanyáztak. Volt is egy kötet amely templomokról szólt (sajnos nem az Al Khali-ban lévő templomokról). Kénytelen voltam hát cselhez folyamodni: felírtam a táblára az Anu-Anu templomára vonatkozó információt. Most már csak várnom kellett, míg az egyik tanuló kikölcsönzi a megfelelő szakirodalmat (erről a témáról), és berakja a szekrényébe. 


Úgy döntöttem, kikérdezem a gyilkosságról a személyzetet, hogy ne teljen annyira unalmasan az idő. Megtudtam, hogy milyen körülmények között hunyt el a varázsló: állítólag a gyilkos annyi mérget szórt az ételébe, hogy még a kukacoknak se volt gusztusuk hozzányúlni. Továbbá azt is megtudhattam, hogy az alacsonyabb fokozaton álló varázslók előszeretettel ürítik ki idősebb társaik cipőit - míg az öregebbek még benne vannak J  Így meglehetősen könnyen jutnak előbbre a mágusok ranglétráján. Közben meglett a keresett könyv is, mely segítségével sikerült kinyitnom a csatornában talált medált. Egy lista lapult benne, mely nyolc nevet tartalmazott. A listán Therma és Mooncalf neve állt az első helyen...


8.  helyszín: The Temple of  Small Gods (A Kis Istenek Temploma)       


A szentélyben munkálkodott Errata istennő követője és papja, Malaclypse. Hallottam, hogy ő az egyetlen aki igazán tudja mi folyik manapság Ankh-Morporkban. Miután egy kissé összebarátkoztunk, alaposan kifaggattam a listáról. Errata papja szerint a listán szereplő egyének Anu-Anu szektájának tagjai. Hmmm...ideje lesz elbeszélgetni Mooncalffal (Anu-Anu főpapjával.)


      helyszín: A templom hátsó része  


Megemlítettem néhány nevet Mooncalfnak, majd vígan figyeltem mennyire kiborult szegény J 


9.  helyszín: Cemetery (A Temető)  


A színes üvegablak mögött farkassá változtam és kihallgattam Mooncalf és Troll ismerőse társalgását. Megtudtam, hogy Mooncalf titkos gyűlést szervez az esti ájtatoskodás után a szektatagoknak. 


10. helyszín: The Merchants’ Guild (A Kereskedők Céhe)


Az ajtónálló eleinte nem volt túl készséges - amikor a halott kereskedőről faggattam - de egy véletlen elszólásnak köszönhetően, végül is megtudtam az áldozat nevét. 


11. helyszín: Von Uberwald Mansion (Uberwald Kastély)


Kiszedtem a HALÁLBÓL, hogy mi módon végeztek a megboldogult kereskedővel: MEGFOJTOTTÁK L 


      helyszín: A kastély előcsarnoka


A lépcsősor előtt megváltoztattam külsőmet. Felfigyeltem az illatfelhőre mely felfelé kúszott a lépcsőn. Másodpercekkel később eszméltem csak rá, hogy kizárólag Carlottához tartozhat ez az illat - és arra is, hogy ő volt az aki vérfarkast csinált belőlem (értsd: megfertőzött). A komornyiknál kérdezősködtem Carlotta felől, de a jelek szerint a hölgy nem tartózkodott otthon. Kénytelen voltam üzenetet hagyni. Megparancsoltam az inasnak, hogy mondja meg Carlottának: este várok rá a Café Ankh-ban. 





12.  helyszín: The Café Ankh


Megkérdeztem Carlottát, hogy van-e alibije a gyilkosságok időpontjára. Természetesen valamennyi időpontban a Kis Istenek Templomában tartózkodott és istennőjéhez, Erratához imádkozott J 


13.  helyszín: The Temple of Small Gods (A Kis Istenek Temploma) 


Kifaggattam Malaclypset: valóban ott volt-e Carlotta , - a gyilkosságok időpontjában - hogy istennőjéhez, Erratához imádkozzon? Kiderült, hogy a leány ismét hazudott, és köze sincs Erratához. (Malaclypse az egyetlen igaz követője.) Ezek után áttereltem a szót Mooncalf által szervezett titkos találkozóra. Errata papja finoman szólva nem rokonszenvezett a szekta vezérrel (Mooncalffal), így örömmel segített tervem megvalósításában.


Bejutatott a belső imaterembe.


      helyszín: Inner Sanctum 


Begyömöszöltem magam a pulpitus alá, és ott vártam Mooncalf jöttét. Pillanatokon belül megérkezett, és ezzel kezdetét vette életem egyik legunalmasabb élménye: imák és himnuszok a végtelenségig...vajon hogy bírják az istenek mindezt végighallgatni? 


Ekkor eszembe ötlött a parfüm. Gyorsan ráloccsintottam Mooncalf cipőire, hogy könnyebben tudjam majd követni (a találkozó helyszínéig).  


14.  helyszín:  Sanctuary (A Titkos Találkozó Helyszíne)


Sapphire parfümjének édes illata J úgy vágta át magát az Ankh folyó büzhödt páráján, mint amikor egy Troll gázol át egy Törp autóversenyen. Hamarosan megérkeztünk a Sikátorokhoz, Ankh-Morpork legrégebbi és legveszélyesebb városrészéhez. Farkasként nem okozott túl bonyolult feladatot az „Igaz Hívők” kihallgatása: egy bizonyos Nylonathatep nevű ősi istent kívántak feléleszteni, ezért volt szükség a rituális kivégzésekre. 


       helyszín:  Sanctuary


A gyűlés után visszatértem, hogy átkutassam a putrit: a falon lévő freskón érdekes jelet találtam. Mindjárt készítettem is - a jelről - egy másolatot a noteszomba.


 helyszín: Von Uberwald Mansion (Uberwald Kastély) 


Újfent bekéredzkedtem a gróf könyvtárába, hogy utánanézhessek a különös jelnek. Kiderült, hogy a furcsa szimbólum Sign of the Eel néven lett anyakönyvezve. Nylonathatep felélesztéséhez pedig nyolc emberáldozatra lesz szükség  (na, abból már hat megvan J ) 


 helyszín:  The Patrician’s Palace


Megkíséreltem rávenni a Palota őreit, hogy mondjanak el mindent a tisztviselő haláláról. Sajnos nem jártam sikerrel. 


 helyszín:  The Café Ankh 


Samaelnél is érdeklődtem a tisztviselő halála felől, de sajnos nem sokat tudtam meg tőle. Tudomásomra jutott viszont, hogy nemsokára megérkeznek a rakodómunkások a Palotából, hogy elszállítsák a megrendelt boroshordókat. 


      helyszín: A Café Ankh borospincéje


A szállítókönyvben ellenőriztem a rakomány elvitelének időpontját, majd a feszítővas segítségével bebújtam az egyik szimpatikusnak tűnő hordóba. 


 helyszín:  The Patrician’s Palace 


Egy raktárhelyiségben landoltam, távol az őrök vigyázó tekintetétől. Utamat innen egy ajtón át folytattam, mely egy folyosóba torkollott. Természetesen fülelni kezdtem - két ajtónál is - de a takarítók magasröptű társalgásán kívül semmi egyebet nem hallottam. Folytattam hát a keresést. További kutatásomnak köszönhetően, kisvártatva (bal oldalra) újabb ajtókat találtam. Egy kettős szárnyú ajtó mögött végül megtaláltam azt amit kerestem: a rendőrkapitány és az Uralkodó párbeszédét. Legnagyobb sajnálatomra azonban, egy őr megzavart hallgatózás közben. Ezért kénytelen voltam átharapni a torkát, kitépni a szívét és a zsigereiből falatozni... Pedig hogy irtózom az emberhústól J !


       helyszín: Az Irodám


Remora Selachii ismét megfenyegetett. Tudja, hogy én jártam előző este a Kormányzó rezidenciáján és nem szeretné ha ez megismétlődne. 


 helyszín:  Sanctuary


A szekta rejtekhelyére visszatérve a térképen bejelöltem az eddig elkövetett gyilkosságok helyszínét. Még két színhelyjel kiegészítve szabályos nyolcszöget kaptam, melynek központjában a Korong Színház állt.


 helyszín:  The Dysk Theater (Korong Színház)


Amint megpillantottam a színpadon szónokló színészt, mindjárt tudtam, hogy nem lesz könnyű használható információt megtudnom tőle. De mindenekelőtt a nézőtéren található műsorfüzetet vettem birtokomba.       Ezek után barátságosan elfecserésztem a színésszel, akitől megtudtam, hogy Carlotta jó pár barátjával együtt számtalanszor megtekintette már Hwel zseniális darabjait.


A kis bájcsevely után átvedlettem farkassá. Az első dolog ami feltűnt, az gyilkosom illatfellege volt. Éppen el akart tűnni a „falban”. Visszaváltozva apró jeleket fedeztem fel a falon. Csakúgy találomra, az apró jelek fölé  rajzoltam az Eel jelét (Sign of the Eel). Ekkor titkos átjáró nyílt meg. Beléptem...


Hatalmas ősi templom tárult szemeim elé, látványa egyszerűen lenyűgöző. A szentély közepén elterülő kőoltárt alaposan átvizsgáltam, majd kisvártatva érdekes rúnákat találtam rávésve. Irány az öreg gróf könyvtára!  


21.  helyszín:  Von Uberwald Mansion  (Az Uberwald Kastély)


A könyvtárban ismételten megtaláltam szinte mindent, amire kíváncsi voltam. Elsősorban Hwel nyolc horrorisztikus tragédiájáról szereztem bőséges információt. Rájöttem, hogy összesen nyolc emberáldozat szükségeltetik Nylonathatep felélesztéséhez. Akkor viszont sietnem kell, hiszen már csak két gyilkosság hiányzik!


 helyszín:  Dagon Street 


Az utcán jobbra tőlem bedeszkázott ablakot találtam, melyet nem haboztam felfeszíteni. Mikor már bent voltam a helyiségben, alaposabban is körülnéztem. Mindenhol szemét és piszok, semmi különösebben érdekes...hacsak nem egy óriási csont a hulladékban. Egyenlőre nem tudtam miért, de valahogy olyan szokatlannak tűnt...


  helyszín:  The Wizard’s Pleasaunce (A Varázslók Kertje)


Ha megérzéseim nem csaltak, a nyolcadik gyilkosságot itt készülnek elkövetni. Így hát elrejtőztem a bokrok közé és figyeltem. Hamarosan apró emberke jelent meg: szokás szerint Al Khali volt az, aki már az idevezető úton is a nyomomban settenkedett. Kíváncsi voltam, vajon észreveszi-e, hogy a bokrok között gubbasztok. 


A törp arcára hirtelen rémület ült ki: váratlanul egy terebélyes kreatúra vetette rá magát és kegyetlenül marcangolni kezdte. Az egyenlőtlen párviadal másodperceken belül eldőlt...a szörny javára J


A történtek után szinte moccani sem bírtam, annyira sokkolt a kegyetlen mészárlás látványa. Nagy nehezen kikecmeregtem rejtekhelyemről, és megpróbáltam magamban elemezni az eseményeket. Ekkor azonban ismerős arc tűnt fel a holdfényes ösvényen. Carlotta jött, hogy mindent megmagyarázzon és meghívjon engem Nylonathatep újraélesztésére. Nem volt más választásom, vele kellet mennem. 


A szertartáson jelen volt mindenki aki számított, illetve szerepelt a (medálban talált) listán. Anu-Anu aki leginkább egy közönséges vérfarkashoz hasonlított, nekilátott , hogy az arany kard segítségével megidézze Nylonathatep szellemét. A kifogástalanul előkészített szertartással azonban valami nem stimmelhetett, mivel a szentély teteje egyszercsak  beomlott, s maga alá temette az egész gyülekezetet.





Act  IV.


 


1.  helyszín:  Sepulchral Temple (Az Ősi Templom a Színház alatt)





Mihelyt kivánszorogtam a törmelék halom alól - legnagyobb sajnálatomra - tapasztaltam, hogy nem mindenki úszta meg Nylonathatep (sikertelen) újraélesztését csupán néhány karcolással. Például, Warb feje összetűzésbe keveredett egy mázsás kődarabbal. Az immáron két dimenziósra redukálódott ábrázatával nem nyújtott valami épületes látványt. De legalább megleltem az oly’ sok bajt okozó arany kardot, a varázsló porhüvelye mellett.


A falon különös felirat ragadta meg tekintetemet (a bal felső sarokban). Mivel nem tudtam mit jelent, lejegyeztem a noteszomba, hogy később - ha módomban áll - utánanézhessek. Ezt követően Carlottával, illetve Anu-Anuval próbáltam szót érteni, persze teljesen hiábavalóan. Nem is erőltettem sokáig a társalgást, inkább elhagytam a „sokat próbált” szentélyt.





2.  helyszín:  Stage (A Színpad előtt a Korong Színházban)





Találkoztam az egyik szekta taggal, Coommal. Fecserésztünk egyet vajmi kevés értelemmel.


( Tudjátok úgy ahogy a szomszéd Rozi néni és Kata mama szokott az Esmeralda legújabb epizódjáról :).)  





3.  helyszín:  Von Uberwald Mansion (Könyvtár)





Időközben a gróf kilehelte a lelkét, így vele már nem cseveghettem Ankh-Morpork zűrös ügyeiről. Szerencsémre megemlékezett rólam a végakaratában: meghagyta, hogy fizessék ki a béremet és - amire még nagyobb szükségem volt - továbbra is használhattam a könyvtárat. Ez igazán kedves volt tőle (elvégre az örök vadászmezőkön már úgysem veszi hasznát.)


A könyvtárban fellapoztam egy könyvet, melynek segítségével lehullt a titokzatosság fátyla a templom falán látott írásról. A Nylonathatepről szóló kötetből kiderült, hogy egy felmérhetetlen erejű drágakő szükséges a szörny hatástalanításához. Az említett ékkő valahol itt tanyázik Ankh-Morporkban.


Részletesebb magyarázatért Two Conkershöz fordultam.





4.  helyszín:  The Patrician’s Palace





A felbecsülhetetlen értékű briliáns nevét említve, Two Conkers-t roppant csodálkozás fogta el: ezt az ékkövet kereste ő maga is. Tekintve, hogy a bérgyilkos Remora Selachii még mindig a városban ólálkodott, nem folytathatta a drágakő felkutatását. Így kénytelen-kelletlen rám bízta a feladatot, és segítségül átadott egy csillagtérképet is... 





5.  helyszín:  Sanctuary (A szekta búvóhelye)





A titkos találkozóhelyen Kondo rontott nekem ezüst végű feszítővasával. Mint tudjuk az ezüst az egyetlen olyan anyag, amely még a vérfarkasokon is kifog. Rövid csetepaté után végül sikerült ártalmatlanná tennem a gazfickót. Távozóban elkoboztam még az amulettjét is, mely egy három kocsányú szemet ábrázolt.





6.  helyszín:  Von Uberwald Mansion (Könyvtár)


Kikerestem a hármas lebenyű szemre vonatkozó meghatározást, így megtudtam, hogy a medál a Sötét Szekta jele. A fent említett szekta elsődleges célja: Nylonathatep segítségével elpusztítani az egész világot, annak minden teremtményével.





7.  helyszín:  Temple of Small Gods  (Kis Istenek Temploma) 





Monncalfot vallattam a három lebenyű látószerv jelentőségéről. Kiderült, hogy az Anu-Anu féle szektán belül voltak árulók, vagyis egy másik szekta. A pártütők között volt Foid, a Troll is. Mooncalf kezdettől fogva gyanakodott rá. Sajnos nem tudta megmondani, hogy most hol tartózkodik. Magamnak kellett hát kiderítenem...





8.  helyszín:  Rhodan’s Workshop





Abban a „sarokban”, ahol Malachite üldögélt még mielőtt megölték volna, jókora gézcsíkot találtam. Mindjárt meg is kérdeztem Rhodantől, hogy mire használta a kötszert. Kisebb ráhatásra kinyögte, hogy titokban plasztikai sebészként dolgozik. Munkáját elsősorban olyan Trollok vették igénybe akiknek bizonyos nézeteltéréseik akadtak a törvénnyel és így menekülni kényszerültek. (Foidot is ő szabta át.) A „hitszegő” Troll legfrissebb kiadása a Dagon utca egyik épületében várta a teljes felépülést. Úgy döntöttem, meglátogatom...





9. helyszín:   Dagon Street (Dagon utca)





A halas bolttal szemközt volt a ház melyben az átszabott Troll lapult. A földön feküdt összekuporodva, maga köré rajzolva az Eel jelét. Szánalmas látványt nyújtott, amint egy rúnától várt oltalmat a közelgő vég elől. 


Az arany kard és a három kocsányú szemgolyó segítségével kihúztam még két áruló nevét (Gelid és Satrap) átvésett arcú barátomból. Kiderült, hogy Gelid portásként dolgozott a Láthatatlan Egyetemen.





10. helyszín:  Unseen University - New Hall (A Láthatatlan Egyetem Új Szárnya)





A házvezetőnő nem fogadott kitörő örömmel - elnézve ágyazási teljesítményemet, ezen nem is csodálkoztam :)))).


Mivel az ajtón nem juthattam be, más „bejáratot” kellett találnom.





11. helyszín:  Pseudopolis Yard





Megzsaroltam Nobbyt, hogy adjon egy házkutatási parancsot. A hőn áhított okmányt - kisebb rábeszélésnek köszönhetően - hamarosan kezemben tarthattam. Ezzel a kis papír fecnivel már gondtalanul bejuthattam a neves intézménybe.








12.  helyszín:  New Hall





A törvény szavának még a vén banya sem mondhatott ellent, így kénytelen volt beengedni. Míg elment, hogy ellenőrizze a parancs hitelességét, nekifogtam a portás megkeresésének. Hamarosan rá is találtam...a testéből kiömlött vértócsára. Ezek szerint valakinek útjában állt, s így rövid úton megszabadult szerencsétlen portástól.


A nyomok az obszervatóriumba vezettek, ahol ráleltem az utolsó „láncszemre” is. Satrap az elmebeteg asztrológus tervelte ki az univerzum megsemmisítését, (a Cthulhu hasonmás) Nylonathatep főszereplésével. Művét azonban már nem koronázhatta végső összeomlás, mert több emeletnyi magasságból kényszerleszállást hajtott végre a földön.


Amikor visszatértem a nagy teleszkóphoz mely a terem közepén állt, csillagvizsgáló műszert fedeztem fel a padlón. Eltettem a többi holmim közé, majd a csillagtérkép segítségével utasítottam a Gólemet, hogy álljon rá a (padló bal szélső részén látható) csillagképre. A csillagok a Selachii  Mauzóleumra mutattak...





13. helyszín:  The Selachii Mausoleum





A mini csillagvizsgáló készülékkel pontosan behatároltam, hogy hova rejtették az ékkövet. A keresett síron furcsa szobor ücsörgött: miután elfordítottam a fejét, lejárat nyílt meg a kriptához. A kriptában talált szarkofágot segítség nélkül nem tudtam kinyitni, Mundy érméje viszont pont beleillett a tetején található bemélyedésbe.


Odabent - legnagyobb rémületemre - egy Zombi Lovag foszladozott. Az említett biokémiai folyamatba én is besegítettem, az egyik karja levágásával. Nem kifejezetten örült neki - pláne mikor megemlítettem neki, hogy elvinném a drágakövet. Meg kellett győznöm, hogy tisztességesek a szándékaim :))), és nem a Sötét Erők oldalán állok. Nem ment könnyen, de végül enyém lett a kő (az övé pedig azok az ammonifikáló baktériumok, amelyek remélhetőleg végképp elrothasztják testét, az elkövetkezendő 400 év során :))).


Miután kiértem a kriptából, feltűnt a színen a Troll keresztpapa (Jasper Horst), kezében ropogtatva Ilsa nyakát.


Át kellett adnom a kardot, nem volt más választásom...





14. helyszín: Office (Iroda)





A briliáns szikrázó fényébe tekintve, megpillantottam Jasper Horstot amint a Maudlin hídon álldogált…





15. helyszín: The Maudlin Bridge  (A Maudlin Híd)





Szemtanúja voltam amint Horst, a Carlottával folytatott perlekedés következtében, éppen megölni készült a lányt. Így azonnal végrehajtandó fulladásos halálra ítéltem, és belöktem az Ankh folyóba.


Carlottát pedig elajándékoztam az Őrségnek -  ők bizonyosan megfelelőbb bánásmódban részesítik majd, mint én :)))).


 


16. helyszín: Patrician’s Palace





Most, hogy végre kezemben volt az ékkő és a kard is, történetem utolsó állomásához érkeztem. Elindultam a tudós műtermébe, hogy beteljesítsem a sorsomat és talán másokét is...


A repülő masina végre elkészült és önkéntes pilóta is akadt, hogy kipróbálja, szerény személyemben. Eltakarítottam a - tetőről lehullott - törmeléket a kifutópályáról, és már kezdődhetett is a végső felvonás.


Ekkor azonban megjelent Ilsa, hogy figyelmeztessen: védőrúnák nélkül inkább el se kezdjem a világ megmentését. Kipattantam a járgányból, s gyorsan felrajzoltam az Eel jelét a „repülőgépem” oldalára. Minden együtt volt, indulhattam is az öngyilkos kalandra!  Vettem egy mély lélegzetet, és elrugaszkodtam a földtől.     A magasban csak másodpercek álltak rendelkezésemre, hogy a drágakövet behelyezzem a kard végébe, és az egészet a dimenziókapuhoz vigyem. Nylonathatep nem lelte kedvét ötletemben, és minden egyes kígyózó karja azon volt, hogy megakadályozzon engem a terv kivitelezésében. Természetesen én győztem, hisz’ sikerült az ékköves kardot eljuttatnom a térkapuhoz. Ankh-Morpork megmenekült. Csodával határos módon épségben landoltam, így én is túléltem a veszélyes kalandot...na nem mintha Gaspode-on (a kutyán) kívül bárkinek is hiányoznék. Érzékeny búcsút véve Ilsától, kimentem (Gaspode-dal) a háztetőre, hogy gyönyörködjem a felkelő nap vakítóan fénylő sugaraiban, melyeket vidáman ujjongva terített szét az örökké sötét Ankh-Morporkon. Az Élet ez egyszer ismét győzedelmeskedett a Halál felett... 

